Sipitang

Sipitang er et distrikt i Pedalman-divisjonen i den malaysiske delstaten Sabah. Det er det sørvestligste av distriktene, og strekker seg langs hele Sabahs grense mot Sarawak, med kystlinje til Bruneibukta i nordvest. I sør har Sipitang grense til Kalimantan Timur i Indonesia. 

Distriktet ble opprettet den 1. januar 1962, har et areal på  kvadratkilometer og et folketall på . Administrasjonssenteret er byen Sipitang. Sabahs sørligste landsby, Long Pasia, ligger ved den indonesiske grensen, og har kun forbindelse med resten av delstaten via den lokale flyplassen. Pan Borneo Highway, som knytter Sabah med Sarawak og Brunei, går gjennom distriktet.
 
Området som utgjør Sipitang-distriktet var inntil 1884 et territorium i Brunei som ble avstått av sultanen til Britisk Nord-Borneo. I 1901 ble landområdene mellom elvene Sipitang og Trusan kjøpt opp av North Borneo Chartered Company, og den nye Clarke-provinsen ble dannet.

Byen
Byen Sipitang ligger i den nordvestlige delen av distriktet, om lag 144 kilometer sør for Kota Kinabalu, og har  innbyggere. Byen ble opprettet i 1901 som administrasjonsstedet for den nydannede Clarke-provinsen.

Byen er i ferd med å bli et senter for olje- og gassindustrien i Sabah, etter at det i 2011 ble vedtatt av regjeringen å bygge Sipitang Oil and Gas Industrial Park (SOGIP), mens oljeselskapet Petronas skal bygge en ammoniakk- og ureafabrikk.

Referanser

Distrikter i Sabah
Byer i Sabah
Distrikter etablert i 1962
1960-årene i Malaysia